text: Statsminister på skolebesøg
  14 august 2012 kl. 14.51
  Statsminister Helle Thorning-Schmidt (S) besøgte tirsdag erhvervsskolen Learnmark i Horsens for at kaste glans over håndværks-uddannelserne.
  - Vi har brug for faguddannede, og vi skal sørge for, at de bliver de dygtigste i verden på deres felt. Derfor har regeringen sat ind på at sikre praktiskpladser og hæve det faglige niveau, sagde statsministeren.
  Hun fik en rundtur på skolen og snakkede med eleverne.
  Helle Thorning-Schmidt mener, at de tekniske skoler skal være bedre til at gøre opmærksom på erhvervs- og ungdomsuddannelserne.
  - De faglige uddannelser rummer talrige muligheder, understregede hun.
  